wickkiey/tamil-wikipedia-markdown huggingface dataset:
# பூனம் முத்ரேஜா


**பூனம் முத்ரேஜா** இந்திய மக்கள் தொகை அறக்கட்டளையின் நிர்வாக இயக்குநராக உள்ளார். சமூக காரணங்களுக்காக தன்னார்வ தொண்டு நிறுவனங்களை நிறுவி அதற்க்கு தலைமை தாங்குதல், கொள்கை மற்றும் கோட்பாடுகளை வகுப்பது, நிறுவன திறனை மேம்படுத்துதல், சமூக நலனுக்கான தகவல்தொடர்புகளை வலுப்படுத்துதல், தொழிநுட்ப புதுமைகளை ஊக்குவித்தல் மற்றும் அதற்கு முன்னோடிகளை தயாரித்து,மேம்படுத்துதல், மானியங்கள் அளித்தல், தேவையான நுட்பங்களையும், அறிவையும் கற்பித்தல், ஆலோசனை வழங்குதல் மற்றும் வழிகாட்டுதல் என சமூக வளர்ச்சித் துறையில் நாற்பது ஆண்டுகளுக்கும் மேலான அனுபவம் கொண்டவர். பி எப் ஐ நிறுவனத்தில் இணைவதற்கு முன்பதாக, இவர் மெக்ஆர்தர் அறக்கட்டளையின் இந்திய அலுவலகத்தின் இயக்குனராகப் பணிபுரிந்துள்ளார். மக்கள் தொகை மற்றும் இனப்பெருக்க சுகாதார மானியங்களுக்குப் பொறுப்பதிகாரியாக இருந்துள்ளார்.  

திருமதி முத்ரேஜா இந்தியாவில் உள்ள அரசு சாரா அமைப்புகள் துறையில் தீவிர பங்களிப்பை செய்துள்ளார். அவர் ஆளுமை மற்றும் ஆலோசனைக் குழுவின் உறுப்பினராக பல தேசிய மற்றும் சர்வதேச அரசு சாரா அமைப்புகளுடன் தொடர்புகளைக் கொண்டவர். கைவினைஞர்களின் பொருளாதார நிலையை மேம்படுத்துவதை நோக்கமாகக் கொண்ட **தஸ்த்கர்(DASTKAR)** அமைப்பின் நிறுவனர்களில் பூனம் முத்ரேஜாவும் ஒருவராவார்; மேலும் 1984 ம் நடைபெற்ற வன்முறையால் பாதிக்கப்பட்ட சீக்கியர்களுக்கு உதவிய நிவாரண முயற்சிகளில் ஒன்றான **நக்ரிக் ஏக்தா மஞ்ச்** அமைப்பின் இணை நிறுவனராகவும் இருந்துள்ளார். அவரது தொழில் வாழ்க்கையின் ஆரம்ப கட்டங்களில், **அசோகா அறக்கட்டளை, இந்தியா** (அதன் நிறுவனர் இயக்குநராக), கிராமப்புற, நகர்ப்புற மற்றும் **பழங்குடியினர் முயற்சிகளுக்கான சங்கம் (SRUTI)** போன்றவைகளையும் ஆரம்பித்து, அதன்மூலம் பெண்கள் சுகாதாரத் துறையில் கவனம் செலுத்தியுள்ளார்.\.  

1970 ஆம் ஆண்டு காலஞ்சென்ற ஜே.ஆர்.டி டாடா மற்றும் டாக்டர் பரத் ராம் தலைமையிலான சமூக ஈடுபாடு கொண்ட தொழிலதிபர்கள் குழுவால் நிறுவப்பட்ட, இந்திய மக்கள் தொகை அறக்கட்டளையானது, இந்தியாவில் மக்கள்தொகை நிலைப்படுத்துதல் மற்றும் மக்கள்தொகை மற்றும் மனித மேம்பாடு பற்றிய உலகளாவிய சிந்தனையை மேம்படுத்துவதற்காக உருவாக்கப்பட்ட இது ஒரு தேசிய அரசு சாரா அமைப்பாகும், அதன் பிரபலமான, ஊடக முன்முயற்சி நிகழ்வான, மெயின் குச் பி கர் சக்தி ஹூன் ( நான், ஒரு பெண், எதையும் சாதிக்க முடியும்) உடன் இணைந்து உருவாக்கியுள்ளார், இந்நிகழ்ச்சி மூன்று வெற்றிகரமான பருவங்களைத் தாண்டி 183 அத்தியாயங்கள் கடந்து சுமார் 150 மில்லியன் ஒட்டுமொத்த டிவி பார்வையாளர்களை அடைந்துள்ளது குறிப்பிடத்தக்கது.  

முத்ரேஜா, டெல்லி பல்கலைக்கழகத்தில் உளவியலில் இளங்கலைப் பட்டமும் அதைத்தொடர்ந்து ஹார்வர்ட் பல்கலைக்கழகத்தின் கென்னடி அரசுப் பள்ளியில் பொது நிர்வாகத்தில் முதுகலைப் பட்டமும், பெற்றுள்ளார். அவர் UNDP உடன் நாட்டின் பிரதிநிதி ஆலோசகராக பணியாற்றியுள்ளார். மாசசூசெட்ஸில் உள்ள கேம்பிரிட்ஜ், பல்கலைக்கழக உதவியுடன் 1986 - 1992 ஆண்டுகளில் வளர்ச்சி, சுற்றுச்சூழல் மற்றும் வறுமை பிரச்சினைகளில் கொள்கை வகுப்பாளர்களை வழிநடத்தும் ஒரு சுற்றுச்சூழல் திட்டத்தை முத்ரேஜா தலைமையேற்று நடத்தியுள்ளார்.மேலும் மைனில் உள்ள ஹாம்ப்ஷயர் கல்லூரி மற்றும் இந்தியானாவில் உள்ள ஏர்ல்ஹாம் கல்லூரி (இலையுதிர் காலம் 1992) ஆகிய இரண்டிலும் சமூக நடவடிக்கை மற்றும் மனித மேம்பாடு குறித்த படிப்புகளை அவர் கற்பித்துள்ளார்.
# கமலேசு சுக்லா

**கமலேசு சுக்லா** (Kamlesh Shukla) (1937 – 2015) ஓர் இந்திய சமூகவுடைமை தலைவராக இருந்தார். சம்யுக்தா சோசலிச கட்சியின் இணைச் செயலாளராகப் பணியாற்றினார். அவர் சோசலிச அரசியல் வார இதழான 'பிரதிபக்‌சு' இதழின் நிறுவன ஆசிரியராக இருந்தார். இந்திய நெருக்கடி நிலையின் போது, சார்சு பெர்னாண்டசு உடன் பரோடா டைனமைட் வழக்கில் கைது செய்யப்பட்டார்.
# கனன் மிஸ்ரா


இந்தியாவின் ஒடிசா மாநிலத்தைச் சேர்ந்த மூத்த எழுத்தாளர்களில் ஒருவர் **கனன் மிஸ்ரா** (1944-2015) ஆவார்.  

## வரலாறு
மிஸ்ரா, ஒடிசாவின் கட்டாக் மாவட்டத்தில்1944 ம் ஆண்டு ஜனவரி 1 அன்று குஞ்சாபிஹாரி திரிபாதி மற்றும் சுரேகா திரிபாதி என்ற பெற்றோருக்குப் பிறந்துள்ளார். இவர், ஒடிய மொழியில் ஐந்து நாவல்கள், நான்கு கவிதைத் தொகுப்புகள், ஓர் ஆங்கில மொழிபெயர்ப்பு நாவல் மற்றும் ஏழு குழந்தைகளுக்கான கதைகளையும் எழுதியுள்ளார். திருமணமான இவர், எழுபத்தோராவது வயதில் 2015 ம் ஆண்டு மார்ச் மதம் 7ம் தேதி மரணித்தார்.  

## விருதுகள்
ஒடிசா மாநில அரசிடமிருந்து இலக்கியத்திற்கான உயரிய விருதான சாகித்ய அகாடமி விருதை இவரின் மொழிபெயர்க்கப்பட்ட புத்தகமான *சூர்யமுகி ரா ஸ்வப்னா* என்பதற்காக 2004 ம் ஆண்டில் பெற்றுள்ளார்.
# இச்சும் லைரெம்பி



**இச்சும் லைரெம்பி** அல்லது **எச்சும் லைரெம்பி** அல்லது **ஈச்சும் லைலெம்பி** என்பது மணிப்பூரிய மக்களால் வழிபடப்படும் லைரெம்பி தெய்வமாகும். இது மெய்டேய் புராணங்களிலும் பண்டைய காங்லீபாக்கின் (பண்டைய மணிப்பூர்) மதத்திலும் உள்ளது. அவரது முக்கிய வழிபாட்டு மையம் குர்குல் பகுதியில், இன்றைய மணிப்பூரில் அமைந்துள்ளது.  

## புராணக்கதைகள்
புராணங்களின் படி, *இச்சும் லைரெம்பி* தேவியின் சக்தி *திங்பா மாறன் இங்கம்பியில்உள்ளது.* இச்சும் *லைரெம்பி* அம்மனுக்குக் கொண்டு வரப்படும் காணிக்கைகள் அனைத்தும் *திங்க மாறன் இங்கம்பிக்கு* வழங்கப்படுவதற்கு இதுவே காரணம்.  

வேறொரு புராணக்கதையின் படி, பண்டைய மொய்ராங்கின் இளவரசியான தோய்பி அவளது மன்னரால் ஒரு முட்டையை வீசும்படி கட்டளையிடப்பட்டாள்.அவளும் அவளது அடிமைகளும் அந்த பணியை மேற்கொள்வதற்காக ஒரு பயணத்தைத் தொடர்ந்தனர். அவர்கள் கொண்டு வந்த முட்டை குர்குலில் உள்ள இச்சும் *லைரெம்பி* தேவியின் பகுதியில் தரையில் விழுந்து உடைந்தது. அன்றிலிருந்து, அவர்கள் அந்த இடத்தில் வசித்து, தேவியை மகிழ்விப்பதற்காக லை ஹரோபா திருவிழாவைக் கொண்டாடத் தொடங்கினர்.  

## திருவிழா
இச்சும் லைரெம்பி (பண்டைய மணிப்புரியில் இச்சும் லைலெம்பி) தேவியின் நினைவாக ஒவ்வொரு ஆண்டும் புனித லை ஹரோபா திருவிழா கொண்டாடப்படுகிறது. புனித பண்டிகை கொண்டாடப் படும் இடங்களில், குர்குல் என்னும் இடம் முதன்மையானதாகும்.  

## மேலும் பார்க்கவும்

- இராய் லீமா
- இராய் நீங்தௌ
# கங்கா பரணி வாசுதேவன்


**கங்கா பரணி வாசுதேவன்** (*Ganga Bharani Vasudevan*)(**கங்கா பரணி** என்றும் அழைக்கப்படுகிறார்) என்பவர் இந்திய வலைப்பூக்கள் பதிவர்-எழுத்தாளர் ஆவார். இவ*ர் ஜஸ்ட் யூ, மீ அண்ட் எ சீக்ரெட்* (2012), *எ மினிட் டு டெத்* (2015), *எ சிப் ஆஃப் லவ் அண்ட் எ சிப் ஆஃப் காபி* (2016) மற்றும் *மர்டர் இன் தி எலிவேட்டர்* (2018) ஆகிய புத்தகங்களை எழுதியவர் ஆவார்.  

## சுயசரிதை
சிறுவயதில், செய்தித்தாள்களின் கருத்துக்களைப் படிக்கவும் எழுதவும் கங்காவை அவரது தந்தை ஊக்கப்படுத்தினார். இவர் 2006-ல் வலைப்பதிவு செய்யத் தொடங்கினார். செய்தித்தாள்களால் ஏற்றுக்கொள்ளப்படாத விடயங்களில் தொடங்கி எழுத ஆரம்பித்தார். வெளியீட்டாளர்களிடமிருந்து பல நிராகரிப்புகளுக்குப் பிறகு, புத்தகம் எழுதுவது பற்றி வெளியீட்டாளர் ஒருவர் இவரைத் தொடர்பு கொண்டார்.
# கிரேசி (எழுத்தாளர்)

கேரளாவைச் சேர்ந்த **கிரேசி** ஒரு பிரபலமான மலையாள மொழி கதைசொல்லியும், சிறுகதை எழுத்தாளரும் ,  ஆசிரியருமாவார். 1951 ம் ஆண்டில் பிறந்த இவரது எழுத்து நடை பெண்மையின் உணர்வை பிரதிபலிக்கும் வகையில் உள்ளது. கிரேசியின் பல கதைகள் பெண் உடல் மற்றும் பாலுணர்வு பற்றி வெளிப்படையாக எழுதப்பட்டவை. மேலும் மலையாளத்தில் மற்ற எழுத்தாளர்களின் வழக்கமான நடைமுறைகளிலிருந்து விலகி, வெவ்வேறு கருப்பொருள்கள் மற்றும் பாணிகளில் கதைகள் எழுதியுள்ளார். இவரது கதைகள் ஆங்கிலம், இந்தி, தமிழ் மற்றும் ஒரியா ஆகிய மொழிகளில் மொழிபெயர்க்கப்பட்டுள்ளன. ஆலுவாவிலுள்ள எடத்தலா அல்-அமீன் கல்லூரியின் மலையாளத் துறையின் தலைவராக பணியாற்றியுள்ளார்.  

இவரது முதல் சிறுகதைத் தொகுப்பான, *படியிறங்கிப்போய பார்வதி*, 1991 ம் ஆண்டில் வெளியிடப்பட்டது. நரகவாத்தில், இரண்டு ஸ்வப்னா தர்சிகள், காவேரியுடே நேரு, ஈஸ்பு பெண்கதைகள், பணிக்கண்ணு மற்றும் ஒரு தொகுப்பு, கிரேசியுடே கதைகள் ஆகியவை அவரது முக்கிய படைப்புகளாகும்.  

அவரது கதையான, 'பேபி டால்', தனது மகளை யதார்த்தத்திலிருந்து விலக்கி வைக்க விரும்பும் ஒரு தாயின் உணர்ச்சிவசப்பட புலம்பலைத் தடுக்கும் வகையில் எழுதப்பட்டுள்ளது. தேர்ந்தெடுக்கப்பட்ட பத்தொன்பது கதைகளின் தொகுப்பு தமிழில் "எப்போல பணிக்களம்" என்ற பெயரில் வெளிவந்துள்ளது. "பாஞ்சாலி" கதை 1998 இல் சிறந்த மலையாளக் கதைக்கான கதா விருதை ( டெல்லி ) வென்றுள்ளது.  

## விருதுகள்

1. 1995: லலிதாம்பிகா அந்தர்ஜனம் விருது (1995)
1. 1997: தோப்பில் ரவி விருது - *பிரந்தன் பூக்கள்*
1. 1998: சிறந்த மலையாள சிறுகதைக்கான கதா பரிசு - "பாஞ்சாலி" கதைக்காக
1. 2000: கேரள சாகித்ய அகாடமி விருது (சிறுகதைகளின் தொகுப்பு) - *ராண்டு ஸ்வப்னா தர்ஷிகல்*
1. 2020: குழந்தை இலக்கியத்திற்கான கேந்திரா சாகித்ய அகாடமி விருது "வாழ்த்தப்பேட்டை பூச்சா" (மொழிபெயர்ப்பு: "ஆசிர்வதிக்கப்பட்ட பூனை")

## நூல் பட்டியல்

1. படியிறங்கிப்போய பார்வதி (1991)
1. நரகவாத்தில்
1. ரண்டு ஸ்வப்னா தர்சிகள்
1. பிராந்தன் பூக்கள்
1. காவேரியுடே நேரு
1. ஏழு பெண்கதைகள் (ஆசிரியர்)
1. பணிக்கண்ணு
1. கிரேசியுட் கதகல்
1. மூத்திரத்திக்கார
1. ஒரு செரிய ஜீவிதத்தின் சிரோரேககள் (சுயசரிதை)
1. உடல் வழிகள் (கதைகள்)
1. அப்பாத சஞ்சாரிகளுக்கு ஒரு கைப்புஸ்தகம் (நினைவுகள்)
1. வாழ்த்தப்பேட்டை பூச்சா (பாலசாஹித்யம்)
# அனுஷ்கா சகானி


**அனுஷ்கா சகானி** (அனுஷ்கா), இந்தியாவைச் சேர்ந்த பாடலாசிரியையும், புகழ்பெற்ற பாடகியுமாவார், ஹாஃப் கேர்ள்பிரண்ட் என்ற திரைப்படத்தில் " லாஸ்ட் வித்தவுட் யூ " (பாடலை எழுதி பாடியுள்ளார்) மற்றும் " என்னுடன் சிறிது காலம் இரு " ஆகிய இவரது இரண்டு புகழ் பெற்ற பாடல்களும் ஷ்ரத்தா கபூரின் நடிப்பில் படமாக்கப்பட்டு பிரபலமானது.  

## ஆரம்ப கால வாழ்க்கை
அனுஷ்கா , மேற்கத்திய பாரம்பரிய இசையை லண்டனில் உள்ள டிரினிட்டி கல்லூரியில் பயின்றதோடு மட்டுமல்லாமல்  இந்திய பாரம்பரிய இசையிலும் பயிற்சி பெற்றுள்ளார். அந்த படத்தில் இடம்பெற்ற இவரது 'கொஞ்சம் இரு' மற்றும் 'லாஸ்ட் வித்தவுட் யூ' ஆகிய இரண்டு பாடல்களும் சிறப்பாக நடிக்கப்பட்டுள்ளது. "விரைவில் அவளுடன் மீண்டும் பணியாற்ற ஆவலுடன் காத்திருக்கிறேன். அவர் ஒரு கலைஞராக தொடர்ந்து பரிணமித்து வருகிறார், மேலும் அவருக்கு முன்னால் மிகவும் நம்பிக்கைக்குரிய வாழ்க்கை இருப்பதாக நான் நினைக்கிறேன்." என்றெல்லாம் அப்படத்தின் இயக்குநர் மோஹித் சூரி பாராட்டியுமுள்ளார்.  
| சிறிது நேரம் இரு  
| பாதி காதலி ||  
|-  
|}
# சமஸ்கிருதிராணி தேசாய்


**சமஸ்கிருதிராணி தேசாய்** இந்தியாவின் குஜராத் மாநிலத்தைச் சேர்ந்த ஒரு கவிஞராவர்.  

## வாழ்க்கை
சமஸ்கிருதிராணி, பரோடாவில் (இப்போது வதோதரா ) 1958 ம் ஆண்டு அக்டோபர் 1 அன்று குஜராத்தி எழுத்தாளர்களான சுதிர் தேசாய் மற்றும் தாரிணி தேசாய் ஆகியோருக்கு மகளாய்ப் பிறந்தவர். அவரது சகோதரி திவானி தேசாயும் குஜராத்தி மொழிக் கவிஞரும் திரைப்பட தயாரிப்பாளருமாவார். இவர் *சப்னா வதேமார்குவோ* இவரது மற்றுமொரு கவிதைத் தொகுப்பாகும். மேலும் இவர் ரஷ்ய மற்றும் ஆங்கில மொழிகளிலிருந்து குஜராத்தி மொழியில் பல்வேறு கவிதைகளை மொழிபெயர்த்துள்ளார்.  

## விருதுகள்
இவரது முதல் தொகுப்பான *சூர்யோ ஜா சூர்யோ*, தக்தாசிங் பர்மர் பரிசு (1992-93) மற்றும் ஃபனிஷ்வர்நாத் ரேணு சாகித்ய விருது என்பது போன்ற பல்வேறு விருதுகளைப் பெற்றுள்ளது. குஜராத்தி சாகித்ய பரிஷத்தின் இரண்டு பரிசுகள், கிரா குர்ஜாரி விருது, தினகர் ஷா கவி 'ஜே' பரிசு ஆகிய விருதுகளையும் இவரது வெவ்வேறு புத்தகங்கள் பெற்றுள்ளது.
# பாப்ஸி ஜெயின்


**பாப்ஸி ஜெயின்,** மேற்கு வங்காளத்தின் கல்கத்தாவைச் சேர்ந்த இந்திய தொழிலதிபர் மற்றும் *லக்கி எவ்ரிடே* என்ற நாவலின் ஆசிரியரும் ஆவார், ஆச்சரியமான வாழ்க்கைச் சவால்களை எதிர்கொள்ளும் ஒரு பெண்ணின் ஆன்மீகப் பயணத்தைச் சித்தரிக்கும் வகையில் இப்புத்தகம் எழுதப்பட்டுள்ளது.  

## வாழ்க்கை வரலாறு
பாப்ஸி ஜெயின், இந்தியாவின் கல்கத்தாவில் உள்ள தொழிலதிபரின் குடும்பத்தில் பிறந்தவர். தமிழ்நாட்டின் கொடைக்கானலில் உள்ள பிரசன்டேஷன் கான்வென்ட்டில் பள்ளிப் படிப்பை முடித்த இவர், மஹாராஷ்டிரத்தின் மும்பையில் உள்ள சிடன்ஹாம் வணிகவியல் மற்றும் பொருளாதாரக் கல்லூரியில் கல்லூரிப்படிப்பை முடித்துள்ளார். தொடர்ந்து நிதித்துறையில் கணக்கு தணிக்கை கல்வியைக் கற்க ஐக்கிய ராச்சியத்திற்கு சென்று படித்து முடித்து இங்கிலாந்து &amp;amp; வேல்ஸில் உள்ள பட்டயக் கணக்காளர்களின் நிறுவனத்தில் உறுப்பினராகியுள்ளார்.  

1985 ம் ஆண்டு நவம்பர் 23 ம் தேதியில் நிதிஷ் ஜெயின் என்பவரை மணந்துள்ளார். இத்தம்பதியினருக்கு  இரண்டு மகன்கள் உள்ளனர். துபாய், மும்பை, சிங்கப்பூர் மற்றும் சிட்னியில் எஸ்பி ஜெயின் ஸ்கூல் ஆஃப் குளோபல் மேனேஜ்மென்ட் என்ற பெயரில் பாப்சி மற்றும் நிதிஷ் ஜெயின் இருவரும் இணைந்து வணிகப் பள்ளிகளை அமைத்து நடத்தி வருகின்றனர். மருத்துவக் காரணங்களுக்காகப் பெரும்பாலான நேரத்தைப் படுக்கையிலே கழித்ததால் எழுதத் தொடங்கிய இவர், முதலாவதாக லக்கி எவ்ரிடே என்ற புத்தகத்தை எழுதியுள்ளார்.  

## எழுத்து வாழ்க்கை
பத்து வருடங்களாக எழுதப்பட்டு, அறிமுகப் புத்தகமாக பென்குயின் பதிப்பகத்தால் வெளியிடப்பட்ட *தி பிளைண்ட் பில்கிரிம்*, இந்தியாவில் அதிகம் விற்பனையானதைத் தொடர்ந்து, மார்ச் 2009 ம் ஆண்டில், இப்புத்தகத்தின் உலகளாவிய உரிமையை பென்குயின் பதிப்பகம் பெற்றது, அதன்பின்பே *லக்கி எவ்ரிடே* என்று புதிய தலைப்பிட்டு இந்தப் புத்தகத்தை உலகம் முழுவதும் வெளியிட்டது. 2015 ஆம் ஆண்டில் அவர் *எ ஸ்டார் கால்டு லக்கி* என்ற தலைப்பில் அதன் இரண்டாம் பாகத்தையும் வெளியிட்டார். *பப்ளிஷர்ஸ் வீக்லி* இவரது முதல் நாவலை "அதிகப்படியான தகவல்களால் நிரம்பியது" என்றும், அதன் முடிவை "ஏமாற்றமளிக்கிறது" என்றும் விமர்சித்தது, ஆனால் இதன் இரண்டாம் பாகத்தை மென்மையாகவே விமர்சித்துள்ளது.
# சோனியா பலெய்ரோ



**சோனியா பலெய்ரோ** (பிறப்பு 1977), இந்தியாவின் கோவா மாநிலத்தைச் சேர்ந்த பத்திரிகையாளரும், எழுத்தாளருமாவார். 2006 ம் ஆண்டில் இவரது முதல் நாவலான *தி கேர்ள்* வைக்கிங் பதிப்பகத்தால் வெளியிடப்பட்டது. அதனைத் தொடர்ந்து 2010 ம் ஆண்டில் *பியூட்டிஃபுல் திங்: இன்சைட் தி சீக்ரெட் வேர்ல்ட் ஆஃப் பாம்பேஸ் டான்ஸ் பார்ஸ்* புத்தகமும் 2015 ம் ஆண்டு 13 மென் (2015) புத்தகமும் வெளியானது.2021 ம் ஆண்டு ஜனவரியில் *தி குட் கேர்ள்ஸ்: ஆன் ஆர்டினரி கில்லிங்* வெளியிடப்பட்டது  

## ஆரம்பகால வாழ்க்கை மற்றும் கல்வி
**பலெய்ரோ** கோவாவில் பிறந்தவராயிருந்தாலும், இந்தியத் தலைநகரமான புது தில்லியில் தான் வளர்த்துள்ளார், அங்குள்ள செயின்ட் ஸ்டீபன் கல்லூரியில் வரலாறு பாடத்தில் இளங்கலை பட்டம் பெற்ற இவர், எடின்பர்க் பல்கலைக்கழகத்தில் முதுகலைப் பட்டமும் பெற்றுள்ளார். பட்டதாரி பள்ளியில் படித்துக்கொண்டிருந்த போதே, பலெய்ரோ தனது முதல் நாவலளை எழுதத் தொடங்கியுள்ளார். இதுவே 2006 ம் ஆண்டில் பென்குயின் வைக்கிங்கால் வெளியிடப்பட்டது.  

## விருதுகள்
"இந்தியாவின் மிகவும் பாதிக்கப்படக்கூடியவர்கள் மீது கவனத்தை ஈர்த்து, அவர்களைப் பற்றி உணர்திறன், மனிதநேயம் மற்றும் ஒருமைப்பாட்டுடன் எழுதியதற்காக". பலெய்ரோவிற்கு 2011 ம் ஆண்டிற்கான சமூக நீதிக்கான கர்மவீர் புரஸ்கார் விருது வழங்கப்பட்டுள்ளது, 2006 ஆம் ஆண்டின் சிஎன்என் இளம் பத்திரிகையாளர் விருதில் இரண்டாம் இடத்தையும் பெற்றுள்ளார்.  

## நூல் பட்டியல்

- *பெண்* (பெங்குயின் வைக்கிங், 2006)
- *முதல் ஆதாரம்: பெங்குயின் புக் ஆஃப் நியூ ரைட்டிங் ஃப்ரம் இந்தியா II* (பெங்குயின், 2006)
- *ரிஃப்ளெக்டட் இன் வாட்டர்: ரைட்டிங்ஸ் ஆன் கோவா* (பெங்குயின், 2006)
- *தி ஃபிக்ஷன் கலெக்‌ஷன்: ட்வென்டி இயர்ஸ் ஆஃப் பெங்குயின் இந்தியா* (பெங்குயின், 2007)
- *இந்தியா* (ISBN எடிசியோனி, 2008)
- *எய்ட்ஸ் சூத்ரா: இந்தியாவில் இருந்து சொல்லப்படாத கதைகள்* (ரேண்டம் ஹவுஸ், விண்டேஜ், ஆங்கர் புக்ஸ், மொண்டடோரி, ஆகஸ்ட் 2008)
- *சர்பஞ்ச் சாஹிப்: இந்தியாவின் முகத்தை மாற்றுதல்* (ஹார்பர் லிட்மஸ், 2009)
- *பியூட்டிஃபுல் திங்: இன்சைட் தி சீக்ரெட் வேர்ல்ட் ஆஃப் பாம்பேஸ் டான்ஸ் பார்ஸ்* (பெங்குயின், இந்தியா, அக்டோபர் 2010)
- *13 ஆண்கள்* (டெகா, யுஎஸ், அக்டோபர் 2015)
- *நல்ல பெண்கள்: ஒரு சாதாரண கொலை* (பெங்குயின், 2021)
# மலிகா அமர் ஷேக்

**மலிகா அமர் ஷேக்** அல்லது **மலிகா நம்தியோ தேசாய்** (பிறப்பு 16 பிப்ரவரி 1957) இந்தியாவின் மகாராஷ்டிராவைச் சேர்ந்த ஒரு மராத்தி மொழி எழுத்தாளரும், அரசியல் தலைவருமாவார். இவர் மஹாராஷ்டிராவில் இயங்கி வரும் தலித் சிறுத்தைகள் கட்சியின் தலைவருமாவார்.  

## வரலாறு
*மலிகா அமர் ஷேக்*, 1957 ம் ஆண்டு பிப்ரவரி 16 அன்று ஷாஹிர் அமர் ஷேக்கிற்கு பிறந்தார். இந்தியாவின் மகாராஷ்டிராவைச் சேர்ந்த தலித் கவிஞரும், தலித் சிறுத்தைகள் கட்சியின் இணை நிறுவனருமான நாம்தேவ் தேசாயை இவர் மணந்துள்ளார். அவரது கணவரின் இறப்பிற்கு பின்பாக, அக்கட்சியின் தலைவராக தேர்ந்தெடுக்கப்பட்டார். மேலும் 2017 ம் ஆண்டில் நடைபெற்றமகாராஷ்டிரா உள்ளாட்சி அமைப்புகளின் தேர்தல்களின் போது அக்கட்சியை வழிநடத்தியுள்ளார்.  

## புத்தகங்கள்

- *வலுசா பிரியகர்* (மணலால் செய்யப்பட்ட காதலன்)
- *மகாநகர்* (பெருநகரம்)
- *டெஹாருது* (உடலின் பருவம்)
- *மாலா உத்வஸ்தா வைச்சே* (நான் அழிக்கப்பட விரும்புகிறேன்) (சுயசரிதை)
- *கவனத்துடன் கையாளவும்*
- *ஏக் ஹோதா உந்திர்* (ஒரு எலியின் கதை)
- *கோஹாம் கோஹாம்* (நான் யார்? )

### தொகுப்புகள்

- *நேரடி புதுப்பிப்பு: சமீபத்திய மராத்தி கவிதைகளின் தொகுப்பு, சச்சின் கேட்கர், மும்பை: பொயட்ரிவாலா, 2005, திருத்தி மொழிபெயர்த்தார்.*
- *தி ட்ரீ ஆஃப் டங்குஸ் — நவீன இந்தியக் கவிதைகளின் தொகுப்பு*, ஈ.வி.ராமகிருஷ்ணன் அவர்களால் திருத்தப்பட்டது. இந்தியன் இன்ஸ்டிடியூட் ஆஃப் அட்வான்ஸ்டு ஸ்டடீஸ், சிம்லா.
# ஜெயசிறீ சட்டோபாத்யாய

**ஜெயசிறீரீ சட்டோபாத்யாய** (*Jayasri Chattopadhyay*)(பி. 1945) என்பவர் இந்தியாவின் மேற்கு வங்கம், கொல்கத்தாவைச் சேர்ந்த ஒரு சமசுகிருத எழுத்தாளர் மற்றும் சமசுகிருத கவிஞர் ஆவார். இவரது முனைவர் பட்ட ஆய்வு 'வால்மீகியின் இராமாயணத்தின் பாடல் வரிகள்' என்பதாகும். இவர் தனது இலக்கிய முனைவர் பட்டத்திற்கு 'விசுவகாபி இரவீந்திரநாத் தாகூரின் இலக்கியத்தில் புத்த அவதான இலக்கியத்தின் தாக்கம்' என்ற தலைப்பில் ஆய்வினை மேற்கொண்டார்.  

ஜெயசிறீ இயற்றிய சமசுகிருத கவிதைகளின் தொகுப்பு *நிஸ்ஸங்கஹ் ப்ரணய்ஹ்* ஆகும். இந்தப் புத்தகத்தின் ஆங்கிலப் பதிப்பு *லவ் வித் அட்டாச்மென்ட்* என்ற தலைப்பில் வெளியாகியுள்ளது. சூன் 2015, பேங்காக்கில் நடைபெற்ற 16வது உலக சமசுகிருத மாநாட்டில் வெளியிடப்பட்ட *நிஸ்ஸங்கஹ் பிராணயா* பற்றிய குறுந்தகடு இவர் தயார் செய்தது ஆகும். இவரது குறிப்பிடத்தக்க சமசுகிருத பங்களிப்புகள் 'அஸப்விலாச சமிக்ஷா', 'சமசுகிருத சாகித்யே சுவப்னா', 'மகாவஸ்துனி ராமாயணநுபவ', 'அத்யர்தசதக சமிக்ஷா', 'மிருச்சகதிகே வர்ஷா', 'புத்தசரிதே ராமாயண சம்யம்', 'ஜகந்நாதஸ்ய', 'ஜகதாபரணம்', 'சகதாபரணம்,' 'உஷா வரவர்ணினி' மற்றும் 'தேவி சூக்தம்' ஆகும். இவை பல்வேறு சமசுகிருத இதழ்களில் வெளிவந்தன.  

பஞ்சதந்திரத்தின் இரண்டு தந்திரங்களான 'ககோலுகியம்' மற்றும் 'லப்தபிரனாசம்' ஆகியவற்றை வங்காள மொழியிலும் இவர் திருத்தி மொழிபெயர்த்தார். நிஸ்ஸங்க பிரணயாவைத் தவிர, 'ராத்ரி', 'ஷிலாபட்டாரிகா', 'அவசர' மற்றும் 'காலிகாடநகரிய துர்காபிரதிமாங் பிரதி' போன்ற சமசுகிருத கவிதைகளையும் இயற்றியுள்ளார். இதன் ஆங்கில மொழியாக்கத்தை இவர் செப்டம்பர் 2015 அன்று திப்ருகாரில் நடைபெற்ற சாகித்ய அகாதமியின் அபிவ்யக்தி நிகழ்ச்சியில் வழங்கினார்.  

கொல்கத்தாவில் உள்ள மகளிர் கிறிஸ்தவக் கல்லூரியில் பேராசிரியராக இருந்த இவர், ஆயர் கல்லூரியில் இறையியல் முதுகலை ஆசிரியராகவும் இருந்தார்.  

கொல்கத்தாவில் உள்ள சமசுகிருத கல்லூரியில் கவுரவ விரிவுரையாளராகவும் இருந்தார், ஜெயசிறீ. இவர் மத்திய சமசுகிருதப் பல்கலைக்கழக சாசுதிர சுராமணி உதவித்தொகையைப் பெற்றார். சீதாராம் பைடிக் ஆதர்ஷ சமசுகிருத மகாபித்யாலேயில் கற்பித்தார்.  

கொல்கத்தா ஜாதவ்பூர் பல்கலைக்கழகத்தில் அலங்கார சாசுதிரம் (கவிதைகள்) கற்பித்தார். சமசுகிருத புசுதக் பண்டரால் வெளியிடப்பட்ட வங்காள மொழியில் சமசுகிருத கவிதைகளின் வரலாற்றை எழுதினார்.  

சமீபத்தில் இவரது பயண அனுபவங்கள் பெங்காலி புத்தகமான பிரமன் விலாசிர் நாட்குறிப்பில் வெளியிடப்பட்டுள்ளன.  

## புத்தகங்கள்

- *வால்மீகியே ராமாயணே கிதிகாவ்யதர்மிதா*
- *நிஸ்ஸங்கஹ் ப்ராணாயஹ்*
- *வால்மீகியம் ராமாயணம்*
- *அவதன் ஏவம் ரவீந்திரநாத்*
- *புத்த சரிதம்*
- *அலம்காரஸாஹித்யேர் ஸம்ரித இதிஹாஷ்*
- *த்வண்யலோகம்*
# சுவாதி கவுசால்


**சுவாதி கவுசால்** (*Swati Kaushal*) என்பவர் இந்திய எழுத்தாளர் மற்றும் *பீஸ் ஆப் கேக்* (2004), *எ கேர்ள் லைக் மீ* (2008, *டிராப் டெட்* (2012), *லெத்தல் ஸ்பைஸ்* (2014) மற்றும் *எ சில நல்ல நண்பர்கள்* (2017) ஆகிய ஐந்து சிறந்த விற்பனையான நாவல்களை எழுதியவர் ஆவார். 2013-ல், கவுசால் இலக்கியப் பிரிவில் *லோரியல் வுமன் ஆப் வொர்த்* விருதுக்குப் பரிந்துரைக்கப்பட்டார்.  

## வாழ்க்கை
கவுசால் புது டெல்லியில் பிறந்து வளர்ந்தவர். இவரது கதைகள் இவரது தனிப்பட்ட அனுபவங்களை அடிப்படையாகக் கொண்டவை. இந்திய மேலாண்மைக் கழகம், கல்கத்தாவில் மேலாண்மையில் முதுநிலைப் பட்டம் பெற்ற இவர், நெஸ்லே இந்தியா நிறுவனம் மற்றும் நோக்கியா அலைபேசி, இந்தியா ஆகியவற்றில் பணிபுரிந்துள்ளார். கவுசால் தனது கணவர் மற்றும் குழந்தைகளுடன் அமெரிக்காவில் கனெடிகட்டில் வசித்து வருகிறார்.  

*பீஸ் ஆப் கேக்* இந்தியாவின் முதல் பெண்கள் புனைகதை புத்தகங்களில் ஒன்றாகும். மேலும் இது வெளியிடப்பட்ட உடனேயே வெற்றி பெற்றது. *த நியூயார்க் டைம்ஸ்* உட்படப் பல வெளியீடுகளில் உள்ளடக்கப்பட்டுள்ளது. இந்த நாவலின் கதாநாயகி மினல் சர்மா. 29 வயதானவர். இவரது மகிழ்ச்சியான தூரிகைகள் திருமணம், காதல் மற்றும் கலாச்சாரம் முழுவதும் பார்வையாளர்களுடன் இணைக்கப்பட்ட தயாரிப்புகளைச் செருமனியில் மொழிபெயர்த்து வெளியிடுகிறது.  

*என்னைப் போன்ற ஒரு பெண் (ஏ கேர்ல் லைக் மீ),* அனிஷா ராய் என்ற இந்தியப் பெண்ணின் வாழ்க்கையையும், இந்தியாவில் உள்ள கலாச்சாரங்கள், மக்கள் மற்றும் அவளுடையப் பள்ளி வாழ்க்கையும் தழுவியது. *என்னைப் போன்ற ஒரு பெண்* பல வயதுடைய பார்வையாளர்களுடன் எதிரொலித்தது அனைவரின் பாராட்டினைப் பெற்றது.  

2012-ல் கவுசால் *டிராப் டெட்* ஒரு பெண் கதாநாயகி - இமாச்சல் காவல்துறையின் மூத்த துப்பறியும் நிகி மர்வாவைக் அடிப்படையாகக் கொண்ட காவல்துறையின் செயல்முறை அடிப்படையிலானது. மேலும் 2014-ல் *லெத்தல் ஸ்பைஸுடன்* தொடர்ந்தார். *டிராப் டெட்* இந்தியப் பெண் குற்றவியல் புனைகதை வகைகளில் ஆரம்பக்கால கதைகளில் ஒன்றாகும், மேலும் இதன் வலுவான விருப்பமுள்ள, தைரியமான மற்றும் பெண்பால் முன்னணிக்காகக் குறிப்பிடத்தக்கது. *லெத்தல் ஸ்பைஸில்,* தொலைக்காட்சியில் ஒளிபரப்பப்பட்ட *செப்* போட்டியின் தனித்துவமான அமைப்பில் நிகி மர்வாவை மீண்டும் கவுசால் அழைத்து வருகிறார்.  

2017ஆம் ஆண்டில், சுவாதி கவுசால் தனது ஐந்தாவது புத்தகமான *எ ஃபியூ குட் ஃப்ரெண்ட்ஸ்* என்ற நாவலை வெளியிட்டார்.  

## நூல் பட்டியல்

- *எ பீசு ஆப் கேக்*, 2005 விவரங்கள்
- *ஏ கேர்ல் லைக் மீ* 2008 விவரங்கள்
- *டிராப் டெட்*, 2012 விவரங்கள்
- *லெத்தல் ஸ்பைஸ்*, 2014
- *ஏ பீவ் குட் பிரண்ட்ஸ்*, 2017

## மேலும் பார்க்கவும்

- இந்திய எழுத்தாளர்களின் பட்டியல்
# ஜோபகா சுபத்ரா


**ஜோபகா சுபத்ரா** ( **ஜூபகா** மற்றும் **ஜூப்கா** என்றும் அழைக்கப்படும்; பிறப்பு 1962) இந்தியாவின் வாரங்கல் மாவட்டத்தைச் சேர்ந்த தெலுங்கு தலித் செயற்பாட்டாளரும், கவிஞரும் எழுத்தாளருமாவார். இந்திய தலித்துகளின், குறிப்பாக தலித் பெண்களின் வாழ்வில் ஒளி வீசும் கவிதைகள் மற்றும் சிறுகதைகளை எழுதி வரும் இவர், தற்போது ஆந்திர பிரதேச தலைமை செயலகத்தில் பணிபுரிந்து வருகிறார்.  

## ஆரம்ப வாழ்க்கை மற்றும் கல்வி
சுபத்ரா, வாரங்கல் மாவட்டத்தில் உள்ள (தற்போதைய தெலுங்கானா) தமரஞ்செபள்ளியில் நரசிம்மா மற்றும் கனக வீரம்மா என்ற பெற்றோருக்கு பிறந்துள்ளார். அவரது உடன்பிறந்தோர் பன்னிரண்டு பேரில் இவர் இளையவராவார். பள்ளிப் படிப்பை சமூக நல விடுதியில் தங்கி படித்துள்ள இவருக்கு சிறுவயதிலிருந்தே இயற்கை, அழகு, நட்பு போன்ற தலைப்புகளில் பல்வேறு கவிதைகள் எழுதியுள்ளது குறிப்பிடத்தக்கது.  

தெலுங்கானாவில் உள்ள காகதியா பல்கலைக்கழகத்தில் கல்லூரிப் படிப்பை பயின்றுள்ள சுபத்ரா, தெலுங்கு இலக்கியத்தில் முதுகலை மற்றும் முதுகலை தத்துவப் பட்டங்களைப் பெற்றுள்ளார். பல்வேறு அரசியல் கட்டுரைகள், புத்தக விமர்சனங்கள், பாடல்கள் மற்றும் பத்திரிகைத் துணுக்குகளையும் எழுதியுள்ளார். அரசுப்பணியின் மூலமாக, மட்டிப்பூலு (SC, ST, BC மற்றும் சிறுபான்மையினர்) பெண் எழுத்தாளர்கள் மன்றத்தை நிறுவுவதில் முக்கிய பங்காற்றியுள்ள இவர் தெலுங்கு இலக்கிய உலகில், நன்கு அறியப்பட்ட பெண்ணிய இதழான *பூமிகா*,
# கிரண்மயி மிஸ்ரா

**கிரண்மயி மிஸ்ரா** (பிறப்பு ஜூன் 2, 1968) இந்தியாவின் ஒடிசா மாநிலம் புவனேஸ்வரைச் சேர்ந்த ஒரிய நாவலாசிரியரும் கவிஞருமட்டுமல்லாமல் ஒடிசாவின் அடாஸ்பூரில் உள்ள கல்லூரியில் அரசியல் அறிவியல் மற்றும் ஆங்கில இலக்கியம் பாடப்பிரிவில் பேராசிரியராகவும் உள்ளார்.  

## வாழ்க்கை
ஒரிய நாவலாசிரியரான மதன் மோகன் மிஸ்ரா மற்றும் அனுசயா மிஸ்ரா ஆகியோருக்கு மகளாக பிறந்த கிரண்மயி, உத்கல் பல்கலைக்கழகத்தின் முன்னாள் மாணவி ஆவார். மிஸ்ரா, கட்டாக்கில் உள்ள அதாஸ்பூரில் உள்ள உதயநாத் தன்னாட்சி அறிவியல் மற்றும் தொழில்நுட்பக் கல்லூரியில் அரசியல் அறிவியல் மற்றும் ஆங்கில இலக்கியம் கற்பித்து வருகிறார். மேலும் பெண்கள் ஆய்வு மையத்தின் இயக்குநராகவும் பணியாற்றி வருகிறார்.  

## அங்கீகாரம்
2018 ஆம் ஆண்டில், ஒடியா புனைகதை எழுத்துகளில் இவரது பங்களிப்பிற்காக *கன்ஹெய் கதா புரஸ்கார்* என்ற விருது வழங்கப்பட்டுள்ளது. அதற்கும் முன்பாக,  
- புவனேஸ்வர் புஸ்தக் மேளா புனைகதை விருது,
- கதா நபப்ரதிவா விருது,
- பாரதிய பாசா பரிஷத் இளைஞர் விருது,
- காதம்பினி சிறந்த புனைகதை விருது,
- புவனேஸ்வர் பெஹெரா மாநில புனைகதை விருது,
- டைம் பாஸ் புக்கர் விருது போன்ற பல்வேறு விருதுகளையும் இவர் பெற்றுள்ளார்.
# சுமனா கிட்டூர்


**சுமன் கித்தூர்** (*Sumana Kittur*) என்பவர் இந்தியப் பத்திரிகையாளர், திரைப்பட இயக்குநர் மற்றும் கன்னடத் திரைப்படத்துறை பாடலாசிரியர் ஆவார். இவர் *ஸ்லம் பாலா* (2008) என்ற படத்தின் மூலம் இயக்குநராகத் திரைப்படத் துறையில் தனது பணியினைத் தொடங்கினார். இவர் இதற்கு முன்பு *கல்லர சந்தே* (2009), *எடேகரிகே* (2012) மற்றும் *கிரகோரினா கய்யாலிகள்* (2016) போன்ற படங்களில் பணியாற்றினார். இவரது பெரும்பாலான படங்கள் சமூக விரோதிகள் குறித்து எடுக்கப்பட்டன. மாநில விருது பெற்ற சில பெண் இயக்குநர்களில் இவரும் ஒருவர்.  

## வாழ்க்கை
சுமன் கருநாடக மாநிலம் மைசூர் மாவட்டத்தில் பெரியபட்னத்திற்கு அருகில் உள்ள கித்தூரில் பிறந்தார். இவருடைய தந்தை இதே கிராமத்தில் ஒரு சிறிய திரையரங்கம் ஒன்றை நடத்தி வந்தார். திரையரங்கம் பெரும் நஷ்டத்தைச் சந்தித்தாலும், திரைப்படம் மீதான காதலாலும், ஆர்வத்தாலும் திரையரங்கினை தொடர்ந்து நடத்தினார். சிறு நகரங்களுக்குக் கூட பொழுதுபோக்கைத் திரைப்படத்தினைக் கொண்டு வர வேண்டும் என்ற இவரது பார்வையே இவர் திரைப்படங்களை எடுக்கக் காரணமாக இருந்தது. இவருடைய உத்வேகம் ஆரம்பத்தில் இவருடைய தந்தையிடமிருந்து வந்தது. பட்டம் பெற்ற பிறகு, கிராம மக்கள் இவரைத் திருமணம் செய்ய வற்புறுத்தியதால், இவர் பெங்களூருக்குச் சென்றார். இவரிடம் இருந்த திறமையைக் கண்டு, இவரது தந்தை இவரைப் பத்திரிக்கையாளரான திரைப்பட இயக்குநரான அக்னி ஸ்ரீதரிடம் அழைத்துச் சென்றார். இவர் உதவியாகத் தனது திரைப்பட வாழ்க்கையைத் தொடங்கினார். அக்னி இதழியலின் எழுத்தாளராகத் தனது வாழ்க்கையைத் தொடங்கினார். இவரது எழுத்துத் திறமையால் பின்னர் திரைப்படங்களுக்குப் பாடல்கள் மற்றும் வசனங்களை எழுதத் தொடங்கினார். இவரின் திறமையை முன்னறிவித்த இவரது குரு திரைப்படங்களில் பணியாற்றும் முதல் வாய்ப்பை வழங்கினார். இவர் ஆ தினகலு படத்துடன் திரைப்பட வாழ்க்கையினைத் தொடங்கினார். படத்தின் முழுப் பணிகளையும் இவர் செய்திருந்தாலும், இயக்குநருக்கு உரியப் பங்கினைக் கொடுத்தார், இவரது திறமையை உணர்ந்து அறிமுக இயக்குநராகும் பெரிய பொறுப்பு இவருக்கு வழங்கப்பட்டது.  

## திரைப்படவியல்
| 2007 | *ஆ தினகலு* | இணை இயக்குநர் மற்றும் பாடலாசிரியர் |  |
| --- | --- | --- | --- |
| 2008 | *சேரி பாலா* | இயக்குநர், பாடலாசிரியர் |  |
| 2009 | *கல்லார சாந்தே* | இயக்குநர், பாடலாசிரியர் | கர்நாடக மாநில திரைப்பட விருது (சிறப்பு நடுவர் விருது) |
| 2016 | *கிரகோரினா கய்யாலிகள்* | இயக்குநர் | } |

## தனிப்பட்ட வாழ்க்கை
சுமனா கித்தூருக்கு 17 ஏப்ரல் 2020 அன்று திருமணம் நடைபெற்றது.
# தக்சா வியாஸ்

**தக்சா வியாஸ்** (பிறப்பு 26 டிசம்பர் 1941) இந்தியாவின் குஜராத் மாநிலத்தைச் சேர்ந்த குஜராத்தி மொழிக் கவிஞரும், விமர்சகருமாவார். இவர் கல்லுரிப் பேராசிரியராக பணியாற்றி வருகிறார்.  

## வாழ்க்கை
தக்சா வியாஸ், 1941 ம் ஆண்டு டிசம்பர் 26 அன்று தற்போதைய குஜராத்தின் தபி மாவட்டத்தில் உள்ள வியாராவில் பிறந்தவர். ஆரம்ப மற்றும் இடைநிலைக் கல்வியை வியாராவில் உள்ள பள்ளிகளில் பயின்றுள்ள இவர், 1962ம் ஆண்டில் சூரத்தில் இளங்கலையும் 1965 ம் ஆண்டில் முதுகலையும் முடித்துள்ளார். மேலும் 1978 ம் ஆண்டில் *ஸ்வதந்த்ரியோட்டர் குஜராத்தி கவிதா: பரிதர்ஷன்* என்ற பொருளில் ஆய்வறிக்கை சமர்ப்பித்து முனைவர் பட்டத்தையும் பெற்றுள்ளார். 1967 ஆண்டிலிருந்து 1973 வரை போர்பந்தரில் உள்ள குருகுல மகிளா கல்லூரியிலும், அதைத்தொடர்ந்து ஓய்வு பெறும் வரை வியாராவிலுள்ள கலைக் கல்லூரியிலும் குஜராத்தி மொழியை கற்பித்துள்ளார்.  

## படைப்புகள்
தக்சா வியாஸ் குஜராத்தி மொழிக் கவிஞர் மட்டுமல்லாமல் சிறந்த இலக்கிய விமர்சகருமாவார்.  

2000 ம் ஆண்டில் வெளியான இவரது கவிதைத்தொகுப்பு *அல்பனா* என்பதாகும் *பாவ்பிரதிபவ்* (1981), *சவுந்தர்யதர்ஷி கவியோ* (1984), *ரூபக் கிரந்தி* (1988), *அனுசர்கா* (1998), *ஆதிவாசி சமாஜ்* (2001) மற்றும் *பரிப்ரேக்ஷனா* (2004) ஆகியவை இவரது விமர்சனப் படைப்புகள். மேலும் *ஆட்டம்னே அஜ்வாலே* (2004) என்பது அவரது தத்துவ நூலாகும், அதே சமயம் *தத்வசர்ச்சா* (1988), *சல் மன் வியாரா நகரி* (1997) மற்றும் *சர்ஜக்னா சன்னிதியே* ஆகியவை இவரால் பதிப்பிக்கப்பட்டுள்ள நூற்களாகும். *சவுந்தர்யதர்ஷி கவியோ* என்ற இவரது ஆய்வுக்கட்டுரை, 1950களின் ராஜேந்திர ஷா, நிரஞ்சன் பகத், உஷ்னாஸ் மற்றும் ஜெயந்த் பதக் ஆகிய நான்கு முன்னணி கவிஞர்களின் ஆய்வு மற்றும் விமர்சனத்தை உள்ளடக்கியதாகும்; சண்முகம் இவரது மற்றுமொரு நூலாகும்  

## மேலும் பார்க்கவும்

- குஜராத்தி மொழி எழுத்தாளர்களின் பட்டியல்
# கீவின் மடோனா

கீவின் மடோனா ( Madonna of Kyiv ) என்பது 2022 இல் உருசிய கூட்டமைப்பின் ஆயுதப் படைகளால் உக்ரேனிய தலைநகரான கீவ் மீது குண்டுவெடிப்பின் போது நடந்த தாக்குதலில் இருந்து தன்னைப் பாதுகாத்துக் கொள்வதற்காக கீவ் சுரங்கப்பாதையில் தஞ்சமடைந்த ஒரு குழந்தைக்கு பாலூட்டும் ஒரு பெண்ணின் அடையாளப் படமாகும் . பத்திரிகையாளர் ஆண்ட்ராஸ் ஃபோல்டெஸ் எடுத்த புகைப்படம் இணையத்தில் பிரபலமாகியது. இது ஒரு மனிதாபிமான நெருக்கடி மற்றும் அநீதியான போர் இரண்டிற்கும் ஒரு எடுத்துக்காட்டாகும். இத்தாலியின் முக்னானோ டி நாபோலியில் உள்ள கத்தோலிக்க தேவாலயத்தில் காட்சிப்படுத்தப்பட்ட ஒரு குறியீட்டுக்கு இந்த படம் உத்வேகம் அளித்தது. இது எதிர்ப்பு மற்றும் நம்பிக்கையின் கலை அடையாளமாக மாறியது.  

## வரலாறு
உக்ரைன் மீதான் உருசியப் போரின் முதல் நாளில் உருசிய கூட்டமைப்பின் ஆயுதப் படைகளால் கீவ் நகரம் சூழப்பட்டது. 27 வயதான டாட்டியானா பிளிஷ்னியாக் தனது மூன்று மாத மகள் மரிச்சிகாவுக்கு தாய்ப்பால் கொடுக்கும் போது குண்டுவீச்சின் போது தாக்குதலில் இருந்து தன்னைக் காப்பாற்றிக் கொள்ள கீவ் சுரங்கப்பாதையின் தஞ்சம் அடைந்தார். இது அங்கேரிய பத்திரிகையாளர் ஆண்ட்ராஸ் ஃபோல்டெஸின் கவனத்தை ஈர்த்தது. மேலும் அவர் தன்னிச்சையாக அதை படம்பிடித்தார். பிப்ரவரி 25, 2022 முதல் அந்தப் பெண் தனது கணவர் மற்றும் குழந்தையுடன் சுரங்கப்பாதையில் தஞ்சம் அடைந்தார். பிப்ரவரி 26 ஆம் தேதி அவர்கள் வெளியேற்றப்பட வேண்டியிருந்தாலும், சண்டை காரணமாக அவர்கள் தஞ்சம் அடைந்த சுரங்கப்பாதையில் இருந்து வெளியேற முடியவில்லை. இந்த புகைப்படம் பிரபமானது. மேலும், வாடிகனின் அதிகாரப்பூர்வ இணையதளத்தில் கூட பகிரப்பட்டது. அதைப் பார்த்தவர்களில் டினீப்பரைச் சேர்ந்த உக்ரேனிய கலைஞர் மெரினா சோலோமென்னிகோவாவும் இருந்தார். மேரி தனது குழந்தைக்கு பாலூட்டும் அவரது உருவப்படத்திற்கு அவர் ஒரு பெண்ணின் சின்னமான படத்த்திற்கு பயன்படுத்தினார். படத்தில், உக்ரேனிய பெண்ணின் தலைக்கவசம் கன்னி மேரியின் முக்காடாகப் பயன்படுத்தப்பட்டுள்ளது. மேலும் அவரது தலை சுரங்கப்பாதை வரைபடத்தின் முன் இருப்பது சித்தரிக்கப்பட்டுள்ளது. மார்ச் 5, 2020 அன்று, கலைஞர் தான் உருவாக்கிய உருவப்படத்தை இணையத்தில் வெளியிட்டார்.  

யூதப் பேராயர் வியாசஸ்லாவ் ஓகுவின் வேண்டுகோளின்படி, பாதிரியார் பணியாற்றும் இடத்தில் வைக்கப்படுவதற்காக, "மெட்ரோவிலிருந்து மடோனா" உருவப்படத்தின் ஓவியத்தின் நகல் இத்தாலிக்கு அனுப்பப்பட்டது.[1] புனித வியாழன் அன்று, நேபிள்ஸ் பேராயர் இந்த ஓவியத்தை வழிபாட்டுப் பொருளாக வைத்தார். முனியானோ டி நாபோலியின் மைதானத்தில் அமைந்துள்ள "கீவின் மடோனா" என்ற புனைப்பெயர் கொண்ட இயேசுவின் புனித இதய தேவாலயத்தில் குறியீடு காட்டப்பட்டது. இது மார்ச் 25, 2022 அன்று போப் பிரான்சிஸ் அவர்களால் புனிதப்படுத்தப்பட்டது  

டாட்டியானா பிலிஷ்னியாக் பின்னர் லிவீவ் நகரில் தஞ்சம் புகுந்தார்.  

## முக்கியத்துவம்
இந்த படம் மனிதாபிமான நெருக்கடி மற்றும் அநீதியான போரின் விளக்கமாகவும், உக்ரேனியர்களின் நம்பிக்கை மற்றும் அமைதியான எதிர்ப்பின் சின்னமாகவும் மாறியுள்ளது. பெரிய ஏரோதுவின் ஆபத்தில் இருந்து தஞ்சம் அடைந்த நாசரேத்தின் இயேசுவின் தாயாக உருவப்படம் இன்று போரின் வன்முறையில் இருந்து தஞ்சம் புகுந்து, அவரைப் போலவே தன் குழந்தைக்குப் பாலூட்டும் நவீன மேரியின் அடையாளமாகக் கருதப்படுகிறது..
# மன்ரீத் சோதி சோமேஷ்வர்



**மன்ரீத் சோதி சோமேஷ்வர்**, இந்தியாவின் பஞ்சாபை சேர்ந்த எழுத்தாளராவார். *தி லாங் வாக் ஹோம்* மற்றும் *தி தாஜ் சதி* ஆகிய முக்கிய நாவல்களுக்காக பரவலாக அறியப்படுகிறார்.  

மன்ரீத் சோதி, இந்திய மேலாண்மை கழகம் கொல்கத்தாவின் முன்னாள் மாணவராவார். ஐஐஎம்-சி பட்டம் பெற்ற இவர், ஹிந்துஸ்தான் யூனிலீவர் நிறுவனத்தில் குஜராத் மற்றும் மகாராஷ்ட்ரா மாநிலங்களுக்கான விற்பனை மேலாளராக பணிபுரிந்துள்ளார். இவரது எழுத்து வாழ்க்கையைத் தொடங்குவதற்கு முன்பாக பல்வேறு சந்தைப்படுத்தல் மற்றும் விளம்பர நிறுவனங்களில் பணியாற்றியுள்ளார்.  

சோமேஷ்வரின் முதல் நாவலான *எர்னிங் த லாண்டரி ஸ்ட்ரைப்ஸ்* 2006 ம் ஆண்டில் வெளியிடப்பட்டது. அவரது இரண்டாவது புத்தகமான, *தி லாங் வாக் ஹோம்* 2009 ம் ஆண்டில் ஹார்பர்காலின்ஸ் இந்தியா நிறுவனத்தால் வெளியிடப்பட்டது. விறுவிறுப்பான நாவலான *தி தாஜ் கான்ஸ்பிரசி*, அவரது மூன்றாவது நாவல் மற்றும் 2012 ம் ஆண்டில் வெளியிடப்பட்டது.  

## படைப்புகள்

### புதினங்கள்

- *எர்னிங் த லாண்டரி ஸ்ட்ரைப்ஸ்* (2006)
- *தி லாங் வாக் ஹோம்* (2009)
- *தாஜ் சதி* (2012)
- *கோஹினூர் வேட்டை* (2013)
- *மயில் சிம்மாசனம் தீர்க்கதரிசனம்* - இன்னும் வெளியிடப்படவில்லை
- *ஆயிரம் சூரியன்களின் கதிர்வீச்சு* (2019)
# இரினா மெல்னிகோவா

**இரினா மெல்னிகோவா** (*Iryna Melnykova*) (24 அக்டோபர் 1918 - 3 நவம்பர் 2010) சுலோவாக்கியா மற்றும் செக் குடியரசின் உக்ரேனிய வரலாற்றாசிரியரும், வரலாற்று அறிவியல் முனைவரும், உக்ரைனின் தேசிய அறிவியல் கழகத்தின் தொடர்புடைய உறுப்பினருமாவார். இவரது ஆராய்ச்சி மத்திய மற்றும் கிழக்கு ஐரோப்பாவின் அரசியல் மற்றும் பொருளாதார வரலாற்றையும் உள்ளடக்கியது. குறிப்பாக போர்க் காலத்தின் மீது கவனம் செலுத்துகிறது.  

## வாழ்க்கை
இரினா மெல்னிகோவா, 24 அக்டோபர் 1918 இல் செர்னிஹிவ் பிராந்தியத்தில் உள்ள மெனாவில் பிறந்தார். கீவ் பல்கலைக்கழகத்தில் பட்டம் பெற்றார் (1940). இரண்டாம் உலகப் போரின் ஒரு பகுதியாக ஜெர்மன்-சோவியத் இராணுவ மோதலின் தொடக்கத்துடன், கசக்கஸ்தானின், ஷிம்கென்ட் நகருக்கு வெளியேற்றப்பட்டார். அங்கு தெற்கு கசாக் கல்வி நிறுவனத்தில் (1941-1942) கட்டாயக் குடியேற்றத்தில் வரலாற்றைக் கற்பிக்கத் தொடங்கினார்.  

மெல்னிகோவா, கிசைல்-ஓர்டாவில் (துவா) ஐக்கிய உக்ரேனிய மாநில பல்கலைக்கழகத்தின் பட்டதாரி பள்ளியில் படித்தார். கீவில் "1725-1740 இல் உக்ரைன் மீதான உருசிய அரசாங்கத்தின் கொள்கை" (மேற்பார்வையாளர் ஏ. வெவெடென்ஸ்கி) (1946) என்ற தனது ஆய்வுக் கட்டுரையை அளித்தார். ஆனால் அதன் பிறகு போஹேமியனிசம் மற்றும் மேற்கத்திய சிலாவிக் படிப்புகளில் தன்னை அர்ப்பணிக்க உக்ரேனை விட்டு வெளியேறினார்.  

மெல்னிகோவா உக்ரேனிய வரலாற்றாசிரியர் ஆண்ட்ரி லிகோலட் என்பவரை மணந்தார்.  

## ஆராய்ச்சி
1947 முதல் 1959 வரை சோவியத் ஒன்றியத்தின் அறிவியல் கழகத்தின் (மாஸ்கோ) சிலோவாக்கிய ஆய்வுகள் நிறுவனத்தில் மூத்த ஆராய்ச்சியாளராக இருந்தார். அங்கு சோவியத் ஒன்றியத்திற்கு ஆதரவாக இணைக்கப்பட்ட செக் குடியரசு, சிலோவாக்கியா மற்றும் சாகர்பாசியாவின் அரசியல் வரலாற்றைப் படிக்கத் தொடங்கினார்.  

1957 முதல், மெல்னிகோவா கீவில், சோவியத் ஒன்றியத்தின் அறிவியல் கழகத்தின் வரலாற்று நிறுவனத்தில் பணியாற்றினார்.  

1965 - 1988 இல், சர்வதேச உறவுகளின் சோசலிச வரலாற்றுத் துறையின் தலைவராகவும், 1988 முதல் - தலைமை ஆராய்ச்சி கூட்டாளியாகவும் இருந்தார். 2002 ஆம் ஆண்டில், "உக்ரைனின் அறிவியல் மற்றும் தொழில்நுட்பத்தின் மதிப்பிற்குரிய பணியாளர்" என்ற கௌரவப் பட்டம் இவருக்கு வழங்கப்பட்டது.
# புளோரா புரோவினா


**புளோரா புரோவினா** ( *Flora Brovina* ) (பிறப்பு 30 செப்டம்பர் 1949) கொசோவோ அல்பேனியக் கவிஞரும், குழந்தை மருத்துவரும், பெண்கள் உரிமை இசுர்பிகா நகரில் பிறந்தார். மேலும் பிரிஸ்டினாவில் வளர்ந்தார். அங்கு மருத்துவம் படிக்கத் தொடங்கினார். குழந்தை மருத்துவத்தில் நிபுணத்துவம் பெற்றார். சாகிரேப்பில் பல்கலைக்கழகப் படிப்பை முடித்த பிறகு, கொசோவோவுக்குத் திரும்பி, அல்பேனிய மொழி தினசரி செய்தித்தாளான *ரிலிண்ட்ஜாவில்* பத்திரிகையாளராக சிறிது காலம் பணியாற்றினார். அதன்பிறகு, உடல்நலப் பாதுகாப்புத் தொழிலுக்குத் திரும்பினார். மேலும், பிரிஸ்டினா பொது மருத்துவமனையின் குழந்தைகள் மருத்துவப் பிரிவில் பல ஆண்டுகள் பணியாற்றினார்.  

## கொசோவோ போர்
1990 களில், கொசோவோவில் அரசியல் நிலைமை மோசமடைந்து சண்டை மூண்டதால், பிரோவினா, பிரிஸ்டினாவில் ஒரு சுகாதார மையத்தைத் தொடங்கினார். அதில் பாம்பு கடிக்கு மருத்துவம், காயங்களுக்கு மருந்தளித்தல், மகப்பேறு மருத்துவம் போன்ற பல்வேறு பணிகளில் கவனம் செலுத்தினார். மேலும் பல அனாதை குழந்தைகளுக்கு அடைக்கலம் கொடுக்க இந்த மையத்தைப் பயன்படுத்தினார். அவர்களில் பலர் சண்டை மற்றும் வெளியேற்றத்தின் போது பெற்றோரை இழந்தவர்கள். இவரும் இவரது சக ஊழியர்களும் ஒரே நேரத்தில் 25 குழந்தைகளை கவனித்துக் கொண்டனர்.  

## அரசியல்
கொசோவோ சுதந்திர நாடாக அறிவிக்கப்பட்ட பிறகு, புளோரா புரோவினா 2001 இல் கொசோவோவின் குடியரசுத் தலைவர் பதவிக்கு கொசோவோ ஜனநாயகக் கட்சி சார்பில் கட்சியின் தலைவர் ஹாஷிம் தாசிக்கு பதிலாக ஒரு மாற்று வேட்பாளாராக போட்டியிட்டார். அப்போதிருந்து, இவர் கொசோவோ சட்டமன்றத்தின் ஒவ்வொரு காலத்திலும் உறுப்பினராக இருந்தார்.
# அரம்


**அரம்** (File (tool)) என்பது கடினமான பரப்புக்களை அராவி மழமழப்பாக்க பயன்படும் ஒரு கருவியாகும் . இது மரவேலை, உலோக வேலை மற்றும் அதை ஒத்த பிற பணிகளில் பொதுவாக பயன்படுத்தப்படுகிறது. பெரும்பாலான அரங்கள் செவ்வகம், சதுரம், முக்கோணம் வட்ட குறுக்குவெட்டு வடிவிலானதாக கடினமான எஃகுப் பட்டைகளால் ஆனது. அரத்தின் ஒரு முனையானது பொதுவாக கூர்மையாக இருக்கும். அந்தக் கூரான பகுதி கைப்பிடி பொருத்த ஏற்றதாக அமைகப்பட்டிருக்கும்.  

தேய்ப்பரம் பல கூரிய பற்கள் இடைவிட்டு அமைக்கப்பட்டிருக்கும் ஒரு அர வடிவமாகும். இது பெரிய அளவிலான பொருட்களில் உள்ள கரடுமுரடாகன பகுதியை அகற்ற பயன்படுகிறது.  

இயற்கை அல்லது செயற்கை வைரத் துகள்கள் அல்லது சிலிக்கான் கார்பைடு போன்றவை தேய்பு மேற்பரப்பில் கொண்டுள்ளதான அரங்களும் உருவாக்கப்படுகின்றன. இவை எஃகு அரங்களைக் கொண்டு தேய்க்க ஏதுவாக இல்லாத பீங்கான் போன்ற பொருட்களை தேய்த்து மழமழப்பாக உதவுகிறது.  

## வரலாறு
ஆரம்பகால அரம் அல்லது தேய்ப்பரமானது வரலாற்றுக்கு முந்தைய வேர்களைக் கொண்டுள்ளது. கற்கோடரி போன்றவை வெட்டுதல் மற்றும் இயற்கை உராய்வுகளைப் பயன்படுத்தி உருவாகப்பட்டு அவை வளர்ந்தன. டிஸ்டன் ஆசிரியர்கள் கூறின்படி, "பண்டைய மனிதன் மணல், பருமணல், பவளம், எலும்பு, மீன் தோல், நறைநறைப்பான மரம், மணல் தண்ணீருடன் தொடர்புடைய பல்வேறு கடினத்தன்மை கொண்ட கல் போன்றவற்றை தேய்ப்புப் பொருளாகவும் அரமாகவும் பயன்படுத்தினான்." பயன்படுத்தினான்  

வெண்கலக் காலம் மற்றும் இரும்புக் காலத்தில் பல்வேறு வகையான அரங்கள் மற்றும் முள்ளரங்கள் பயன்படுத்தபட்டன. தொல்லியல் ஆராய்ச்சியாளர்கள் எகிப்தில் வெண்கலத்தால் செய்யப்பட்ட முள்ளரங்களைக் கண்டுபிடித்துள்ளனர். இது கிமு 1200-1000 ஆண்டுகளுக்கு முந்தையது. தொல்லியல் ஆய்வாளர்கள் அசிரியர்களால் பயன்படுத்தப்பட்ட இரும்பினால் செய்யப்பட்ட முள்ளரங்களைக் கண்டுபிடித்துள்ளனர். இது கிமு 7 ஆம் நூற்றாண்டுக்கு முந்தையதாகும்.  

நடுக்காலத்தில் அரங்கள் அதற்கு முன்பிருந்தே கொல்லர்களின் திறமையால் நன்கு மேம்பட்டிருந்தன. 11 ஆம் நூற்றாண்டில், கடினப்படுத்தப்பட்ட அரங்கள் ஏற்கனவே இருந்தன, அவை இன்றைய கண்களுக்கு கூட மிகவும் நவீனமாகத் தோன்றும். அல்லது புறக்கடினப்பட்டவையாக இருக்கும்.
# சாந்தி சித்ரா



**சாந்தி சித்ரா** (பிறப்பு 24 ஏப்ரல் 1978) இந்தியாவின் தமிழ்நாட்டின் சென்னையைச் சேர்ந்தவரும், பேராசிரியருமான இவர், ஆங்கில புத்தகங்களை எழுதியுள்ள எழுத்தாளரும் ஆவார், 2016 ம் ஆண்டில் வெளியான தி பிராக்டல்கள்: குற்ற உணர்ச்சியின் ஒருபோதும் முடிவடையாத முறை என்பதே இவரின் அறிமுக புதினமாகும். இந்நாவல் 2018 ஆம் ஆண்டில் நோஷன்பிரஸ் வெளியீட்டாளர்களால்மீண்டும் வெளியிடப்பட்டது. அவரது இரண்டாவது புதினம் 'லோன்லி மேரேஜஸ்', என்பதும் 2018 ஆம் ஆண்டில் வெளியிடப்பட்டுள்ளது. இந்த நாவல்களின் மூலம், இந்திய ஆங்கில எழுத்தாளர்களில் குறிப்பிடத்தகுந்த இடத்தை அடைந்துள்ளார்.  நாவல்களை எழுதுவதோடு, இவர் பல்வேறு செய்தித்தாள்கள் மற்றும் பத்திரிகைகளுக்கு பல தலைப்புகளிலும், வகைகளிலும் சிறுகதைகளை எழுதியுள்ளார். மேலும் பல்வேறு இலக்கிய மற்றும் நிகழ்வு மற்றும் இருத்தலியல் போன்ற கருத்தியல்களைப் பற்றி விமர்சன ஆய்வுக் கட்டுரைகளையும் வெளியிட்டுள்ளார்.  

சாந்தி சித்ரா, 2012 ம் ஆண்டு முதல் எஸ்ஆர்எம் பல்கலைக்கழகத்தின் ஆங்கிலத் துறையின் தலைவராக பணியாற்றி வருகிறார்.  

## ஆரம்பகால வாழ்க்கை மற்றும் கல்வி
சாந்தி சித்ரா, தமிழ்நாட்டின் சென்னையில் பிறந்தவர். அவரது தந்தை இந்திய அரசின் ரா பிரிவில் வேலைசெய்தபடியால் ஏற்பட்ட இடமாற்றம் காரணமாக, அவரது குழந்தைப் பருவத்தின் ஒரு பகுதியை நாகாலாந்திலும், பின்னர் டெல்லியிலும் வளர்த்துள்ளார். அங்கேயே பள்ளிப்படிப்பையும் முடித்துள்ளார். இப்படியாக இந்தியாவின் பல்வேறு பகுதிகளுக்குப் பயணம் செய்ததால்,அங்குள்ள கலாச்சாரங்கள், அதன் பண்புகள், கூறுகள் மற்றும் உளவியலில் ஆர்வம் ஏற்பட்டதாக கூறியுள்ளார். மீண்டும் தமிழ்நாட்டிற்க்கே சென்று கல்லூரிப்படிப்பை தொடர்ந்துள்ளார். 2002 ம் ஆண்டில் பாரதிதாசன் பல்கலைக்கழகத்தின் கீழ் இயங்கிவரும் ஹோலி கிராஸ், திருச்சி கல்லூரியில் இலக்கியத்தில் முதுகலைப் பட்டம் பெற்றுள்ளார். அதைத்தொடர்ந்து ஆலோசனை மற்றும் உளவியல் சிகிச்சையைப் படிக்க முடிவு செய்து படித்துள்ளார்,  

2011 ம் ஆண்டில் பாரதிதாசன் பல்கலைக்கழகத்தின் கீழ் இயங்கி வரும் பிஷப் ஹீபர் கல்லூரியில் ஆங்கில இலக்கியத்தில் முனைவர் பட்டமும் பெற்றுள்ளார்.  

## தனிப்பட்ட வாழ்க்கை
சாந்தி சித்ரா தமிழ்த் திரைப்பட நடிகர் கருணாகரனின் சகோதரி ஆவார்.  

## தொழில் வாழ்க்கை
படித்து முடிந்ததில் இருந்து பல ஆண்டுகள் ஆங்கில இலக்கிய ஆசிரியராகப் பணியாற்றியுள்ள இவர், ஆகஸ்ட் 2012 ம் ஆண்டு முதல் எஸ்ஆர்எம் பல்கலைக்கழகத்தின் ஆங்கிலத் துறையின் தலைவராக பணியாற்றி வருகிறார். அத்தோடு புனைவெழுத்துகளில் படைப்புகளையும் எழுதி வருகிறார்.  

## சாதனைகள்
பிஷப் ஹீபர் கல்லூரியில் ஆங்கில இலக்கியத்தில் முனைவர் படிப்பில் முதலிடம் பெற்றுள்ளது குறிப்பிடத்தக்கது.
# குடிபந்தே பூர்ணிமா

**குடிபந்தே பூர்ணிமா** **(முனைவர் ச. பெ. பூர்ணிமா)** இந்தியாவின் கர்நாடகா மாநிலத்தைச் சேர்ந்த கன்னட கவிஞரும், எழுத்தாளரும் நாவலாசிரியருமாவார். கர்நாடகாவின் ஹாசன் மாவட்டத்தில் உள்ள சரவணபெலகோலாவில் பிறந்த பூர்ணிமா, பெங்களூர் பல்கலைக்கழகத்தில் கன்னட இலக்கியத்தில் முதுகலைப் பட்டமும், பிராகிருதத்தில் முதுகலைப் பட்டமும், மைசூர் பல்கலைக்கழகத்தில் சமணவியலில் முனைவர் பட்டமும் பெற்றுள்ளார். மேலும் 1982 மற்றும் 1983 ஆண்டுகளில் கன்னட இலக்கிய மன்றத்தின் தலைவராகவும் இருந்துள்ளார்.  

நாவல்கள், கவிதைத் தொகுப்புகள், கட்டுரைத் தொகுப்புகள், ஆராய்ச்சி, மற்றும் சுயசரிதைகள் என்பது போன்ற பல்வேறுபட்ட இலக்கிய வகைகளின் கீழ் அறுபதிற்கும் மேற்பட்ட நூல்களை கன்னட மொழியில் எழுதி வெளியிட்டுள்ளார். நூற்றுக்கும் மேற்பட்ட ஆய்வுக் கட்டுரைகளோடு, பல கன்னட வார, மாத இதழ்களிலும், செய்தித்தாள்களிலும் பத்திரிகைகளிலும்  பல்வேறு தலைப்புகளில் கட்டுரைகளை எழுதியுள்ளார்.  

2013ஆம் ஆண்டு கர்நாடகாவின் சிட்லகட்டாவில் நடைபெற்ற சிக்கபல்லாபுரா மாவட்ட கன்னட சாகித்ய சம்மேளனத்திற்கு இவர் தலைமை வகித்துள்ளார்.  

## விருதுகளும் கௌரவங்களும்
குடிபந்தே பூர்ணிமா  

- சாகித்ய அகாடமி விருது,
- ஸ்ரீ கோமதேஸ்வரா வித்யாபீட விருது,
- மல்லிகா விருது,
- சாரதா சேவா ஸ்ரீ
- ஸ்ரீ விஸ்வேஸ்வரய்யா இலக்கிய விருது
- வித்வத் விருது
- மேட் சாரதாதேவி விருது
- தாலுக் ராஜ்யோத்சவா போன்ற பல விருதுகளை இவரது இலக்கிய படைப்புகளுக்காக பெற்றுள்ளார்.

கருநாடக எழுத்தாளர்களின் சங்கம், என்ற கர்நாடக பெண் எழுத்தாளர்களின் அமைப்பானது இவரது பெயரில் "கவிஞர்களுக்கான குடிபந்தே பூர்ணிமா விருதுகள்" என்று அழைக்கப்படும் ஒரு விருதை நிறுவி, ஆண்டுதோறும் முக்கியமான கன்னட பெண் இலக்கிய படைப்பாளர்களுக்கு விருது வழங்கி வருகிறது.
# கருப்பு ஆடையணிந்த பெண்கள்


**கருப்பு  ஆடையணிந்த பெண்கள்** ( *Women in Black* ) என்பது உலகெங்கிலும் 10,000 ஆர்வலர்களைக் கொண்ட பெண்களின் போர் எதிர்ப்பு இயக்கமாகும். 1988 இல் எருசலேமில் தொடர்ச்சியான போராட்டங்கள் மற்றும் வன்முறைக் கலவரங்கள் வெடித்ததைத் தொடர்ந்து இஸ்ரேலிய பெண்களால் முதல் குழு உருவாக்கப்பட்டது.  

## வரலாறு
உள்ள பாரிஸ் சதுக்கத்தில் மூன்று மொழிகளில் "ஆக்கிரமிப்பை நிறுத்து" என்று எழுத்தப்பட்டுள்ள தனித்துவமான கருப்பு நிறுத்தப் பலகைகளுடன் கருப்பு  ஆடையணிந்த பெண்கள் போராட்டம் நடத்துகின்றனர்.]]  
ஆக்கிரமிக்கப்பட்ட பகுதிகளில் இஸ்ரேலியப் படையினரால் மனித உரிமைகள் கடுமையாக மீறப்படுவதாக அவர்கள் கருதியதற்குப் பதிலளித்து, மத்திய எருசலேமில் ஒவ்வொரு வெள்ளிக்கிழமையும் பெண்கள், மோதலில் பாதிக்கப்பட்ட அனைவருக்காகவும் துக்கம் தெரிவிக்கும் வகையில் கருப்பு ஆடைகளை அணிந்து விழிப்புணர்வு நடத்தினர். ஆரம்பத்தில் குழுவிற்கு எந்தப் பெயரும் இல்லை. ஆனால் அது கருப்பு ஆடைகளுடன் விரைவாக அடையாளம் காணப்பட்டது, இது புறக்கணிக்க கடினமாக இருந்த தனித்துவமான ஆர்ப்பாட்டங்களை உருவாக்க உதவியது.  

இந்த முயற்சி விரைவில் இஸ்ரேலின் பல்வேறு இடங்களுக்கும் பரவியது. பெண்கள் வாரந்தோறும் நகரங்களின் முக்கிய சதுக்கங்களில் அல்லது நகரங்களுக்கு இடையேயான நெடுஞ்சாலைகளில் சந்திப்புகளில் நின்று கொண்டிருந்தனர். ஆரம்பத்திலேயே முடிவு செய்தபடி, ஆக்கிரமிப்புக்கு எதிரான எதிர்ப்பைத் தவிர வேறு எந்த முறையான திட்டத்தையும் இயக்கம் ஏற்கவில்லை. ஆண்களும் இதில் பங்கேற்பதா வேண்டாமா என்பது போன்ற பிரச்சினைகளைத் தீர்மானிப்பதில் உள்ளூர் குழுக்கள் தன்னாட்சி பெற்றன.  

மோதலின் உச்சக்கட்டத்தில் நாடு முழுவதும் வெவ்வேறு இடங்களில் முப்பது விழிப்புணர்வுகள் நடைபெற்றன. 1993 ஆம் ஆண்டு ஓசுலோ உடன்படிக்கைக்குப் பிறகு, பாலஸ்தீனியர்களுடன் சமாதானம் நெருங்கிவிட்டதாகத் தோன்றியபோது, இந்த எண்ணிக்கை வெகுவாகக் குறைந்தது. பின்னர், வன்முறை நிகழ்வுகள் மீண்டும் அதிகரித்தது.  

## விருதுகள்
2001 ஆம் ஆண்டில், பெண்களுக்கான ஐக்கிய நாடுகளின் மேம்பாட்டு நிதி யத்தால் வழங்கப்பட்ட பெண்களுக்கான மில்லினியம் அமைதிப் பரிசு இந்த இயக்கத்திற்கு வழங்கப்பட்டது. அதே ஆண்டு, இஸ்ரேலிய மற்றும் செர்பிய குழுக்கள் அமைதிக்கான நோபல் பரிசுக்கு பரிந்துரைக்கப்பட்டன.  


- 
-
# தும்லீமா



**நொய்னு தும்லீமா** அல்லது **தும்கோங் லைரெம்பி** (பண்டைய மணிப்புரியில்) மெய்டேய் புராணங்கள் மற்றும் பண்டைய மணிப்பூரின் மதத்தில் உள்ள உப்பு மற்றும் உப்பு கிணறுகளின் தெய்வம் ஆகும். அவர் ஃபூயோபி ( பௌலீமா ), ங்கலீமா மற்றும் எரிமா ( இரேமா) ஆகிய தெய்வங்களின் சகோதரி (அல்லது *தோழி* ) ஆவார். மக்கள் அவரிடம் உப்பிற்காக வழிபாடு செய்கிறார்கள். அதனால் போதுமான உப்பு எப்போதும் அவர்களிடமிருக்கும் என்பது நம்பிக்கை. மனித உணவில் உப்பு ஒரு முக்கிய அங்கமாகும்.  

மொய்ராங்தெம் கீர்த்தி சிங்கின் "ஓரியண்டல் இந்தோலாகிகல் ஆய்வுகள்: மெய்யியல் உட்பட சமீபத்திய ஆய்வுகள்" படி, தும்லீமா, அரச தெய்வமான பகாங்பாவின் மனைவியாவார்.  

## சொற்பிறப்பியல்
மெய்டேயின் பெண் பெயரான "தும்லீமா" என்பது "தும்" மற்றும் "லீமா" என இரண்டு வார்த்தைகளால் ஆனது. இந்த வார்த்தைகள் மெய்டேயில், தும் என்றால் உப்பு என்றும் "லீமா" என்றால் ராணி, எஜமானி அல்லது பெண் என்றும் பொருள்படும்.  

தும்லீமா தேவியின் மற்றொரு பெயர் "தும்கோங் லைரெம்பி" ஆகும். மெய்டேய் சொல் "தும்கோங்" இரண்டு கூறு வார்த்தைகளால் ஆனது. "தும்" மற்றும் "கோங்" ஆகும். "தும்" என்றால் உப்பு மற்றும் "கோங்" என்றால் என்னுடையது (உப்பு அல்லது உலோகத் தாதுக்கள் என்னுடையவை) என்று பொருள். எனவே, "தும்கோங்" என்றால் *உப்பு பள்ளம்* அல்லது *உப்பு சுரங்கம்* அல்லது *உப்பு கிணறு* ., எனப் பொருள்படும்.  

## மற்ற தெய்வங்களுடன் தொடர்பு
லீமரேலின் (லீமாலெல்) தெய்வீக வெளிப்பாடுகளில் தும்லீமாவும் ஒன்றாகும். லீமலேல் மிக உயர்ந்த தாய் பூமித் தெய்வமாகும். உப்புச் சுரங்கத்தில் இருக்கும் போது லீமாலெல் தும்லீமாவாக ஆகிறாள் என்று கூறப்படுகிறது. இமோயினு தெய்வத்தின் தெய்வீக அவதாரங்களில் ஒன்றாகவும் தும்லீமா தெய்வம் கருதப்படுகிறது.  

## பிரபலமான கலாச்சாரத்தில்

- பௌ-ஒய்பி - அரிசி தெய்வம் என்பது 2009 ஆம் ஆண்டு நடைபெற்ற பாலாட் ஓபரா ஆகும். இது லைஹுய் குழுமத்தால் நிகழ்த்தப்பட்டது. இது இத்தெய்வம் மற்றும் அவரது சகோதரி ஃபூயோபியின் கதையை அடிப்படையாகக் கொண்டது.
- பௌ-ஒய்பி ஷயோன் என்பது 2017 ஆம் ஆண்டு வெளிவந்த மணிப்பூரி இதிகாசத் திரைப்படமாகும்.

## மேலும் பார்க்கவும்

- பந்தோய்பி, மெய்டேய் நாகரிகம், காதல் மற்றும் போரின் தெய்வம்
# சவி சர்மா



**சவி சர்மா** இந்தியாவின் அரியானா மாநிலத்தைச் சேர்ந்த, நவீன இந்திய எழுத்தாளரும், நாவலாசிரியருமாவார். *கனவுகள், நட்பு, நம்பிக்கை, காதல் & வாழ்க்கை ஆகிய நேர்மறையான எண்ணங்களை ஊக்கமளிக்கும் , *எல்லோருக்கும் ஒரு கதை உள்ளது'' என்ற ஒரு இலட்சத்திற்கும் அதிகமான விற்பனையான தன்னம்பிக்கை புதினம் இவர் எழுதியதே. மேலும் இவர் "வாழ்க்கை மற்றும் மக்கள்" என்ற தன்னம்பிக்கை ஊக்கமூட்டும் ஊடக வலைப்பதிவின் இணை நிறுவனருமாவார், இந்த வலைத்தளத்தில் நேர்மறை எண்ணம், தியானம், ஈர்ப்பு விதி மற்றும் ஆன்மீகம் பற்றி பெரும்பாலும் கட்டுரைகளை எழுதியுள்ளார்,  

சவி, ஜூலை 18, 1993 அன்று ஹரியானா மாநிலத்திலுள்ள பிவானி மாவட்டத்தில் உள்ள பஹல் என்ற சிறிய நகரத்தில் பிறந்தவர். அங்கேயே பள்ளிப்படிப்பை முடித்த இவர், சூரத்தில் உள்ள ஒரு பல்கலைக்கழகத்தில் இளங்கலை வணிகப் பட்டப்படிப்பில் சேர்ந்ததோடு பட்டயக் கணக்கியல் படிப்பையும் படிக்க தொடங்கினார். *எல்லோருக்கும் ஒரு கதை உள்ளது* என்ற புத்தகத்தை எழுதுவதும், அதை வெளியிடுவதையும் உறுதி செய்த அவர் பட்டயக்கணக்கியல் படிப்பை நிறுத்த முடிவு செய்து, அப்புத்தகத்தை வேறெந்த பதிப்பகத்தாரின் உதவியும் இல்லாமல், அவரே சுயமாக வெளியிட்டுள்ளார், ஆச்சர்யமாக இப்புத்தகம் விற்பனையில் சாதனை படைத்தது அதனடிப்படையில் ஷர்மா, இந்தியாவின் முதல் வெற்றிகரமான பெண் சுய-வெளியீட்டு எழுத்தாளர் என பெயர்பெற்றுள்ளார்.  

## புத்தகங்கள்

- *எல்லோருக்கும் ஒரு கதை உள்ளது* (2015)
- *இது உங்கள் கதை அல்ல* (2017)
- *அனைவருக்கும் ஒரு கதை உள்ளது - 2* (2018)
- *நாங்கள் ஒருபோதும் சொல்லாத கதைகள்* (2020)
# தொங்காக் லைரெம்பி



**தோங்காக் லைரெம்பி** , **லாங்கோல் லைரெம்மா** என்றும் அழைக்கப்படுகிறார். இவர் மெய்டேய் புராணங்களிலும் மதத்திலும் உள்ள ஒரு முக்கியத்துவம் வாய்ந்த தெய்வமாகும். அவர் மரணத்தின் தெய்வீக பெண் உருவமாக பாவிக்கப்படுகிறார். பாதாள உலகத்தின் நுழைவாயிலின் கதவைக் காப்பதாகவும், மரணத்தின் நிலத்தை அவருடைய துணையான தொங்கலென் ஆட்சி செய்வதாகவும் நம்பப்படுகிறது. சலைலென் சிதாபாவின் கைகளில் பாதாள உலக கடவுள்களுக்கும் மேல் உலக தெய்வங்களுக்கும் இடையே நடந்த போரில் தொங்கலேல் தோற்றுப் போனபோது அவர் கணவனை விட்டுப் பிரிந்தார் என்கிறது புராணம். தோல்வியுற்றவரின் மனைவியான தேவியை, பாதாள உலகத்தின் நுழைவு வாயிலின் காவலாளியாக இருக்கும்படி வெற்றியாளர் கேட்டுக் கொண்டார். மேலும் தோங்கலேலுக்கு, அவருக்குப் பதிலாக கம்னுங் கிகோய் லூன்பியைக் கொடுத்தார் என்றும் புராணத்தில் கூறப்படுகிறது.  

## சொற்பிறப்பியல்

"தொங்கக் லைரெம்பி" என்ற பெயர் "தொங்கக்" மற்றும் "தாங்கக்" ஆகிய இரண்டு மெய்டே மொழி ( மணிப்பூரி மொழி ) வார்த்தைகளால் ஆனது. "தொஙாக்" (பெயர்ச்சொல் வார்த்தையின் பெயர்ச்சொல் வடிவம் - தொங்காக்பா) என்பது மெய்டேய்யில் கதவுக் காவலாளி அல்லது வாயில்காப்பாளர் என்று பொருள். "லைரெம்பி" என்பதற்கு தெய்வம் அல்லது பெண் தெய்வம் என்று பொருள்.  

## திருவிழா
ஒவ்வொரு ஆண்டும், லை அரோபா திருவிழாவானது தோங்காக் லைரெம்பி தெய்வத்தின் நினைவாகக் கொண்டாடப்படுகிறது.  

## கேலரி
# கடை தெய்வங்கள்


**கடை நடத்தும் தெய்வங்கள்** அல்லது **கடைக்கார தெய்வங்கள்** , பழங்கால காங்கிலிபாக்கின் ( பழங்கால மணிப்பூர் ) மெய்டே புராணங்கள் மற்றும் மதத்தில் ( சனமாஹிசத்தில் ) வெவ்வேறு சந்தைக் கடைகளை வைத்திருப்பதற்காக அறியப்பட்ட தெய்வங்கள் ஆகும். எத்தனை கடைக்கடை தேவதைகள் இருக்கிறார்கள் என்பதற்கு வெவ்வேறு கதைகள் வெவ்வேறு பதில்களைக் கொண்டுள்ளன. அவை *செங் லீமா, சிங்கா லீமா, ஹெய்போக் லீமா, ஹெய் லீமா, லா லீமா, பூ லீமா, பிஷும் லீமா, தங்சிங் லீமா, வைஷெங் லீமா, வைது லீமா மற்றும் வால் லீமா* ஆகியவையாகும்,  

## பட்டியல்
| செங் லீமா | அரிசி |  |
| --- | --- | --- |
| சிங்கா லீமா | பருப்பு வகைகள், தாணியங்கள், காய்கறிகள் |  |
| சிங்கா லீமா | இரும்புப் பொருட்கள், குறுவாள்கள், கத்திகள், கத்தரிகள், கரண்டிகள் |  |
| ஹீ லீமா | பழங்கள் மற்றும் இனிப்புகள் |  |
| லா லீமா | வாழை இலைகள் |  |
| பு லீமா | பானைகள் மற்றும் தட்டுகள் |  |
| பிஷும் லீமா | கடவுள்களுக்கான ஆடைகள், இடைக் கச்சுகள், மேலாடைகள்,தங்கம் மற்றும் வெள்ளி ஆபரணங்கள் |  |
| தங்க்சிங் லீமா
மூலிகைகல், மிளகு, பட்டை |  |  |
| வைஷெங் லீமா | உப்புக் கட்டிகள் |  |
| வாய்தௌ லீமா | உணவிற்குப் பயண்படும் எண்ணெய்கள் |  |
| வால் லீமா | சமைத்தல், உண்ணுதல் மற்றும் அடுப்பறை தொடர்பான தெய்வம் | } |

## மேலும் பார்க்க

- எமோயினு, செல்வம் மற்றும் செழிப்பின் தெய்வம்
- பௌலிமா, விவசாயம், நெல் மற்றும் அரிசியின் தெய்வம்
# டெய்சி ஹாசன்

**டெய்சி** ஹாசன்( Assamese:ডেইজী হাচান) ஷில்லாங், மேகாலயாவைச் சேர்ந்த இந்திய-ஆங்கில மொழி எழுத்தாளரும் டு-லெட் ஹவுஸ் என்ற புகழ்பெற்ற புத்தகத்தின் ஆசிரியருமாவார். 2008 ஆம் ஆண்டு, இவரின் இந்த புத்தகம் மான் ஆசிய இலக்கியப் பரிசுக்காக பட்டியலிடப்பட்டுள்ளது மற்றும் 2010 ம் ஆண்டில் *தி இந்து இலக்கிய பரிசு*க்காக தேர்ந்தெடுக்கப்பட்டது.  

## வாழ்க்கை வரலாறு
டெய்சி ஹாசன் ஐக்கிய ராச்சியத்தில் உள்ள வெஸ்ட்மின்ஸ்டர் ஆராய்ச்சி பல்கலைக்கழகத்தில் வருகைப் பேராசிரியராக பணியாற்றி வருகிறார். கல்வியாளர், ஊடக தயாரிப்பாளர் மற்றும் நாவலாசிரியர் என பல திறமைகளைக் கொண்டுள்ள இவர், இந்திய ஊடக மையம் நிறுவனத்தில் பணியாற்றி வருகிறார். நாடகம் மற்றும் அசைபடங்களில் ஆர்வம் கொண்ட இவர் தேசிய செய்தித்தாள்களில் பல்வேறு கட்டுரைகளை எழுதி வருகிறார். தெரு நாடகங்களை எழுதி, அவற்றில் நடித்தும் வருகிறார். இங்கிலாந்தின் ஸ்வான்சீ பல்கலைக்கழகத்தில் முனைவர் பட்டம் பெற்ற இவர், இந்திய ஊடக மையத்தில், ஆராய்ச்சியாளராக சேருவதற்கு முன்பாக,  அவர் லீட்ஸ் யுகே பல்கலைக்கழகத்தில் முதுகலை அறிவு பரிமாற்ற திட்டத்தின் கீழ் மோதல் சூழ்நிலைகளில் தெற்காசிய பெண்கள் கலை பற்றிய ஆய்வில் ஈடுபட்டுள்ளார்.  

இவரது முக்கியமான படைப்புகளில் ஒன்றான *டு-லெட் ஹவுஸ்* 2010 ம் ஆண்டில் தி இந்து சிறந்த புனைகதை விருதுக்காக தேர்ந்தெடுக்கப்பட்டது.  

மேலும் இவர் புஷ் தியேட்டரின் 2011 ம் ஆண்டின் கலைத்திட்டமான அறுபத்தி ஆறு புத்தகங்கள் என்பதில் கிங் ஜேம்ஸ் வேதகாமப் பதிப்பின் அடிப்படையில் ஒரு படைப்பை எழுதி பங்கெடுத்துள்ளார். ஆங்கில மொழியில் பல்வேறு ஆராய்ச்சி புத்தகங்களை எழுதியுள்ளார்.  
## விருதுகள்

- 2010 (அக்டோபர்) – லீட்ஸ் பல்கலைக்கழகம், HEFCE உயர் கல்வி கண்டுபிடிப்பு நிதியம் (HEIF) கூட்டாக BKK அறிவு பரிமாற்றக் குழு திட்டக் குழுவிற்கு வழங்கப்பட்டது.
- 2010 (ஜனவரி) – ஆராய்ச்சி கவுன்சில்கள் யுகே ஆரம்பகால தொழில் ஆராய்ச்சியாளர்கள் பயண நிதியுதவி மானியம்
- 2010 (மார்ச்) – காமன்வெல்த் அறக்கட்டளை, சிவில் சொசைட்டி கிராண்ட் ரெஸ்பான்சிவ் கிராண்ட் BKK அறிவு பரிமாற்றக் குழு திட்டக் குழுவிற்கு கூட்டாக வழங்கப்பட்டது
- 2008 - 2009, சர் டோராப்ஜி டாடா பெல்லோஷிப் ஆஃப் ஃபோக்லோர் ரிசர்ச், இந்தியாவின் தேசிய நாட்டுப்புற மையத்தால் வழங்கப்பட்டது
- 2007-2008, பப்ளிக் சர்வீஸ் பிராட்காஸ்டிங் டிரஸ்ட் (PSBT), புது தில்லி, மூத்த மீடியா பெல்லோஷிப் கிராண்ட்
- 2002 - 2005, சர்வதேச பெல்லோஷிப் திட்டம் (ஃபோர்டு அறக்கட்டளை)